CELEX: 32007R0400
Language: sk
Date: 2007-04-12 00:00:00
Title: Nariadenie Komisie (ES) č. 400/2007 z  12. apríla 2007 , ktorým sa mení a dopĺňa nariadenie Rady (ES) č. 1183/2005, ktorým sa zavádzajú určité osobitné reštriktívne opatrenia namierené proti osobám, ktoré porušujú zbrojné embargo voči Konžskej demokratickej republike

13.4.2007   
            
            
               SK
            
            
               Úradný vestník Európskej únie
            
            
               L 98/20
            
         
      NARIADENIE KOMISIE (ES) č. 400/2007
   z 12. apríla 2007,
   ktorým sa mení a dopĺňa nariadenie Rady (ES) č. 1183/2005, ktorým sa zavádzajú určité osobitné reštriktívne opatrenia namierené proti osobám, ktoré porušujú zbrojné embargo voči Konžskej demokratickej republike
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1183/2005 z 18. júla 2005, ktorým sa zavádzajú určité osobitné reštriktívne opatrenia namierené proti osobám, ktoré porušujú zbrojné embargo voči Konžskej demokratickej republike (1), a najmä na jeho článok 9 ods. 1 písm. a),
   keďže:
   
               (1)
            
            
               Príloha I k nariadeniu (ES) č. 1183/2005 uvádza zoznam fyzických a právnických osôb, orgánov a subjektov, na ktoré sa podľa tohto nariadenia vzťahuje zmrazenie finančných prostriedkov a hospodárskych zdrojov.
            
         
               (2)
            
            
               Sankčný výbor Bezpečnostnej rady OSN 29. marca 2007 pozmenil zoznam fyzických a právnických osôb, orgánov a subjektov, na ktoré by sa malo vzťahovať zmrazenie finančných prostriedkov a hospodárskych zdrojov. Príloha I by sa preto mala zodpovedajúcim spôsobom zmeniť a doplniť,
            
         PRIJALA TOTO NARIADENIE:
   Článok 1
   Príloha I k nariadeniu (ES) č. 1183/2005 sa týmto mení a dopĺňa tak, ako je stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 12. apríla 2007
      
         
            Za Komisiu
         
         Eneko LANDÁBURU
         
         
            generálny riaditeľ pre vonkajšie vzťahy
         
      
   
   
      (1)  Ú. v. EÚ L 193, 23.7.2005, s. 1. Nariadenie naposledy zmenené a doplnené nariadením Komisie (ES) č. 201/2007 (Ú. v. EÚ L 59, 27.2.2007, s. 73).
   
      PRÍLOHA
      Príloha I k nariadeniu (ES) č. 1183/2005 sa mení a dopĺňa takto:
      
                  1.
               
               
                  Pridávajú sa nasledujúce fyzické osoby:
                  
                              a)
                           
                           
                              Kambale Kisoni (alias Dr. Kisoni). Dátum narodenia: 24.5.1961. Miesto narodenia: Mulashe, Konžská demokratická republika. Štátna príslušnosť: konžská. Číslo pasu: C0323172. Ďalšie informácie: bydlisko v Butembe; obchodník so zlatom, majiteľ spoločností Butembo Airlines a Congocom Trading House v Butembe.
                           
                        
                              b)
                           
                           
                              Straton Musoni (alias I.O. Musoni). Dátum narodenia: a) 6.4.1961; b) 4.6.1961. Miesto narodenia: Mugambazi, Kigali, Rwanda. Ďalšie informácie: bydlisko v Nemecku.
                           
                        
            
                  2.
               
               
                  Pridávajú sa nasledujúce právnické osoby, skupiny a subjekty:
                  
                              a)
                           
                           
                              Uganda Commercial Impex (UCI) LTD. Adresa: a) Kajoka Street, Kisemente, Kampala, Uganda. Telefónne číslo: +256 41 533 578/9; b) PO Box 22709, Kampala, Uganda. Ďalšie informácie: spoločnosť so sídlom v Kampale, zaoberajúca sa vývozom zlata.
                           
                        
                              b)
                           
                           
                              Machanga. Adresa: Kampala, Uganda. Ďalšie informácie: spoločnosť so sídlom v Kampale, zaoberajúca sa vývozom zlata (riaditeľ: pán Rajua).
                           
                        
                              c)
                           
                           
                              Butembo Airlines (BAL). Adresa: Butembo, Konžská demokratická republika. Ďalšie informácie: súkromná letecká spoločnosť pôsobiaca mimo Butemba.
                           
                        
                              d)
                           
                           
                              Congocom Trading House. Adresa: Butembo, Konžská demokratická republika. Telefónne číslo: +253 (0) 99 983 784. Ďalšie informácie: obchodovanie so zlatom v Butembe.
                           
                        
                              e)
                           
                           
                              a) Compagnie Aérienne des Grands Lacs (CAGL); b) Great Lakes Business Company (GLBC). Adresa: a) CAGL, Avenue President Mobutu, Goma, Konžská demokratická republika (CAGL má zastúpenie aj v Gisenyi, Rwanda); b) GLBC, PO Box 315, Goma, Konžská demokratická republika (GLBC má zastúpenie aj v Gisenyi, Rwanda).